CELEX: 32017R1787
Language: fi
Date: 2017-06-12 00:00:00
Title: Komission delegoitu asetus (EU) 2017/1787, annettu 12 päivänä kesäkuuta 2017, Euroopan parlamentin ja neuvoston asetuksen (EU) N:o 508/2014 muuttamisesta siltä osin kuin on kyse suoran hallinnoinnin piiriin kuuluvien varojen jakautumisesta yhdennetyn meripolitiikan ja yhteisen kalastuspolitiikan tavoitteiden kesken

4.10.2017   
            
            
               FI
            
            
               Euroopan unionin virallinen lehti
            
            
               L 256/1
            
         KOMISSION DELEGOITU ASETUS (EU) 2017/1787,
   annettu 12 päivänä kesäkuuta 2017,
   Euroopan parlamentin ja neuvoston asetuksen (EU) N:o 508/2014 muuttamisesta siltä osin kuin on kyse suoran hallinnoinnin piiriin kuuluvien varojen jakautumisesta yhdennetyn meripolitiikan ja yhteisen kalastuspolitiikan tavoitteiden kesken
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan meri- ja kalatalousrahastosta ja neuvoston asetusten (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007 sekä Euroopan parlamentin ja neuvoston asetuksen (EU) N:o 1255/2011 kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 508/2014 (1) ja erityisesti sen 14 artiklan 4 kohdan,
   sekä katsoo seuraavaa:
   
               (1)
            
            
               Asetuksessa (EU) N:o 508/2014 säädetään sellaisten toimenpiteiden rahoittamisesta, joilla edistetään yhdennetyn meripolitiikan ja yhteisen kalastuspolitiikan tavoitteiden saavuttamista.
            
         
               (2)
            
            
               Asetuksen (EU) N:o 508/2014 VI osastossa säädetään toimenpiteistä, jotka voidaan rahoittaa unionin suoran hallinnoinnin periaatteen mukaisesti.
            
         
               (3)
            
            
               Asetuksen (EU) N:o 508/2014 liitteessä III vahvistetaan suoran hallinnoinnin piiriin kuuluvien varojen ohjeellinen jakautuminen mainitun asetuksen 82 ja 85 artiklassa säädettyjen yhdennetyn meripolitiikan ja yhteisen kalastuspolitiikan erityistavoitteiden kesken.
            
         
               (4)
            
            
               Asetuksen (EU) N:o 508/2014 nojalla rahoitettavien toimenpiteiden ohjelmakausi kattaa vuodet 2014–2020. Ohjelmakauden kolmannen vuoden päättymisen jälkeen tähän mennessä toteutetuista toimista saadun kokemuksen perusteella eri menoalojen välillä on ilmennyt joillakin aloilla eroja varojen asianmukaisen jakautumisen ja asetuksen (EU) N:o 508/2014 liitteessä III vahvistettujen prosenttiosuuksien välillä.
            
         
               (5)
            
            
               Toistaiseksi kyseiset erot on onnistuttu hoitamaan soveltamalla asetuksen (EU) N:o 508/2014 14 artiklan 3 kohtaa. Mainitussa artiklassa annetaan komissiolle mahdollisuus poiketa ohjeellisista prosenttiosuuksista enintään 5 prosentilla rahoituspuitteiden määrästä.
            
         
               (6)
            
            
               Asetuksen (EU) N:o 508/2014 14 artiklan 4 kohdassa komissiolle siirretään valta antaa delegoituja säädöksiä asetuksen liitteessä III säädettyjen prosenttiosuuksien mukauttamiseksi.
            
         
               (7)
            
            
               Jotta voitaisiin maksimoida käytettävissä olevien määrärahojen käyttö jäljellä olevalla ohjelmakaudella ja niihin liittyvien toimien vaikutus asetuksen (EU) N:o 508/2014 82 ja 85 artiklassa säädettyjen tavoitteiden saavuttamiseksi, on tarpeen mukauttaa mainitun asetuksen liitteessä III vahvistettua varojen ohjeellista jakautumista.
            
         
               (8)
            
            
               Sen vuoksi asetusta (EY) N:o 508/2014 olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 508/2014 liite III tämän asetuksen liitteellä.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä kesäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 149, 20.5.2014, s. 1.
   
      LIITE
      ”
            LIITE III
            
               VI OSASTON I JA II LUVUN VAROJEN OHJEELLINEN JAKAUTUMINEN 82 JA 85 ARTIKLASSA SÄÄDETTYJEN TAVOITTEIDEN KESKEN
                (1)
            
            82 artiklassa säädetyt tavoitteet:
            
                        1.
                     
                     
                        Mereen ja rannikkoon liittyvien kysymysten yhdennetyn hallinnoinnin kehittäminen ja täytäntöönpano – 6 %
                     
                  
                        2.
                     
                     
                        Monialaisten aloitteiden kehittäminen – 24 %
                     
                  
                        3.
                     
                     
                        Kestävän talouskasvun, työllisyyden, innovoinnin ja uusien tekniikoiden tuki – 17 %
                     
                  
                        4.
                     
                     
                        Meriympäristön suojelun edistäminen – 5 %
                     
                  85 artiklassa säädetyt tavoitteet:
            
                        1.
                     
                     
                        YKP:n mukainen tieteellisten lausuntojen keruu, hallinta ja levittäminen – 11 %
                     
                  
                        2.
                     
                     
                        YKP:n mukaiset valvontaa ja täytäntöönpanon valvontaa koskevat erityistoimenpiteet – 11 %
                     
                  
                        3.
                     
                     
                        Vapaaehtoiset rahoitusosuudet kansainvälisille järjestöille – 13 %
                     
                  
                        4.
                     
                     
                        Neuvoa-antavat toimikunnat sekä YKP:tä ja YMP:tä koskevat viestintätoimet – 7 %
                     
                  
                        5.
                     
                     
                        Markkinatietous, mukaan lukien sähköisten markkinoiden luominen – 6 %
                     
                  ”
      
         (1)  Prosenttiosuuksia sovelletaan 14 artiklan mukaiseen määrään lukuun ottamatta 92 artiklan mukaista määrärahaa.